CELEX: C2005/031/22
Language: et
Date: 2005-02-05 00:00:00
Title: Kohtuasi C-493/04: Eelotsusetaotlus, mille esitas Gerechtshof 's-Hertogenbosch 9. juuni 2004. aasta otsusega kohtuasjas L. H. Piatkowski v. Belastingsdienst Grote ondernemingen Eindhoven

5.2.2005   
            
            
               ET
            
            
               Euroopa Liidu Teataja
            
            
               C 31/11
            
         Eelotsusetaotlus, mille esitas Gerechtshof 's-Hertogenbosch 9. juuni 2004. aasta otsusega kohtuasjas L. H. Piatkowski v. Belastingsdienst Grote ondernemingen Eindhoven
   (Kohtuasi C-493/04)
   (2005/C 31/22)
   Kohtumenetluse keel: hollandi
   Euroopa Ühenduste Kohus on saanud Gerechtshof 's- Hertogenbosch'i (Madalmaad) 9. juuni 2004. aasta otsusega esitatud eelotsusetaotluse kohtuasjas L. H. Piatkowski v. Belastingsdienst Grote ondernemingen Eindhoven, mis saabus kohtukantseleisse 1. detsembril 2004.
   Gerechtshof 's-Hertogenbosch küsib Euroopa Kohtult eelotsust järgmises küsimuses:
   Kas ühenduse õigus, eelkõige õigus liikumisvabadusele ja määruse nr 1408/71 (1) (1998. aasta versioonis) artikli 14c punkt b, välistavad selle, et Holland maksustab riiklike kindlustusmakseid Madalmaades asuvate äriühingute poolt Belgia kodanikule makstava intressitulu pealt, kui sellele kodanikule kehtivad määruse nr 1408/71 artikli 14c punkti b alusel koostoimes selle määruse VII lisaga nii Madalamaade kui Belgia sotsiaalkindlustusalased õigusnormid?
   
      (1)  Nõukogu 14. juuni 1971. aasta määrus nr 1408/71 sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes (EÜT L 149, lk 2).